b'\n_START_ARTICLE_\nFotografija\n_START_PARAGRAPH_\nFotograf\xc3\xadja je tehnika trajnega zapisovanja slike na razli\xc4\x8dne na\xc4\x8dine: kemi\xc4\x8dno, mehansko ali digitalno. Beseda izhaja iz gr\xc5\xa1kih besed \xcf\x86\xcf\x89\xcf\x84\xce\xbf\xcf\x82: photos - svetloba + \xce\xb3\xcf\x81\xce\xb1\xcf\x86\xce\xb9\xcf\x82: graphis - pisalo ali \xce\xb3\xcf\x81\xcf\x86\xce\xb7: graph\xc3\xaa - risanje s svetlobo._NEWLINE_O nastanku fotografije kro\xc5\xbei veliko zgodbic, vendar je najbolj zanimiva tista, ki jo je objavil \xc4\x8dlovek po imenu de la Roche v svojem delu Giphantie leta 1741. \xc5\xbde takrat si je zamislil material, ki bi zajemal barve narave na trdo plo\xc5\xa1\xc4\x8do, pokrito z neznano snovjo, ki bi jo morali razvijati le v temi, da bi postala vidna tudi podnevi. S tem je prakti\xc4\x8dno napovedal nastanek fotografije, kot jo poznamo \xc5\xa1e danes._NEWLINE_Besedo \xc2\xbbfotografija\xc2\xab\xc2\xa0so prvi\xc4\x8d uporabili leta 1839, ustvaril pa jo je sir John Frederick William Herschel. Seveda pa objava imena fotografije nima ni\xc4\x8d skupnega z za\xc4\x8detkom oziroma izumom fotografije, saj je ta nastala \xc5\xbee veliko \xc4\x8dasa nazaj, in sicer v opti\xc4\x8dni fazi \xc5\xbee v letu 1519, ko so izumili camero obscuro. Fotografija, kot jo poznamo danes, je nastala leta 1827, ko je Joseph Nic\xc3\xa9phore Niepce izumil material, ki se je strdil pri stiku s svetlobo. Potreben \xc4\x8das osvetlitve tega materiala je bil 8 ur.'